google/wiki40b huggingface dataset:
शिमशाल

शिमशाल दर्रा

गावँ से ऊपर ४,७३५ मीटर ऊँचा शिमशाल दर्रा स्थित है। यह सिन्धु नदी और मध्य एशिया की तारिम नदी के जलसम्भर क्षेत्रों के बीच स्थित है। किसी ज़माने में हुन्ज़ा से आने वाले डाकू इस दर्रे से गुज़रकर लेह-यारकन्द मार्ग पर भारत और पूर्व तुर्किस्तान के बीच चलने वाले व्यापारिक क़ाफ़िलों पर हमला किया करते थे। यहाँ एक छोटा-सा दुर्ग भी बना हुआ था जिसका प्रयोग कभी तो यह डाकू और कभी हुन्ज़ा-नरेश के सैनिक किया करते थे। आजकल यहाँ पर्यटकों के लिए एक याक-धवन प्रतियोगिता आयोजित की जाती है। इस दर्रे के पार शिमशाल ब्रल्दु नदी की वादी है जो शक्सगाम नदी की एक उपनदी है।

स्थानीय पर्वत व हिमानियाँ

शिमशाल के इर्द-गिर्द कई बुलन्द पर्वत खड़े हैं जिनमें दिस्तग़िल सर ( Destaghil Sar, ७८८५ मीटर), ओदवेर सर (Odver Sar, ६३०३ मी), मिंगलिक सर (Minglik Sar, ६१५० मी), लुपग़र सर (Lupghar Sar, ७२०० मी), यज़ग़िल सर (Yazghil Sar, ६००० मी) और कनजुत सर (Kunjut Sar) शामिल हैं। इस क्षेत्र में कई हिमानियाँ (ग्लेशियर) भी मौजूद हैं जिनमें मलंगुधी, यज़ग़िल, ख़ुरदोपिन, ब्रल्दु, ओदवेर और वेर झ़रव जाने-माने हैं। इन नामों में बिन्दुयुक्त 'ख़', बिन्दुयुक्त 'ग़' और बिन्दुयुक्त 'झ़' के उच्चारणों पर ध्यान दें। इतने पर्वतों, हिमानियों और दर्रों से घिरे होने के कारण स्थानीय शिमशाली लोग पर्वतारोहण में माहिर माने जाते हैं और काराकोरम शृंखला पर चढ़ने वाले उन्हें मार्गदर्शन के लिये अक्सर साथ ले लेते हैं।
यूनुस खान

मोहम्मद यूनिस खान (पश्तो: محمد یونس خان‎) (जन्म १९७५) पाकिस्तानी क्रिकेट कोच और खेल के तीनों प्रारूपों में पाकिस्तान की राष्ट्रीय क्रिकेट टीम के पूर्व क्रिकेटर और कप्तान हैं।  साथ ही वह टेस्ट क्रिकेट में सबसे महान बल्लेबाजों में से एक के रूप में जाने जाते है। इसके अलावा वह सभी ११ देशों में शतक बनाने वाले इतिहास के एकमात्र टेस्ट क्रिकेट खिलाड़ी हैं यह कारनामा अपने नाम किया।
यूनिस खान टेस्ट क्रिकेट इतिहास में पाकिस्तान क्रिकेट टीम के किसी बल्लेबाज़ द्वारा सर्वाधिक रन और सर्वाधिक शतक बनाने वाले बल्लेबाज है। और एक पारी में ३०० या इससे अधिक रन बनाने वाले तीसरे पाकिस्तानी खिलाड़ी हैं। उन्होंने २००९ आईसीसी विश्व ट्वेन्टी २० में पाकिस्तान टीम का नेतृत्व किया, जो पहला विश्व ट्वेंटी २० खिताब था। २३ अप्रैल २०१७ को, वह टेस्ट क्रिकेट में १०,००० रन बनाने वाले पहले पाकिस्तानी और दुनिया के १३वें बल्लेबाज बने। वह छठे ऐसे बल्लेबाज़ बने जिन्होंने सबसे तेज १०,००० रन बनाए और साथ ही सबसे उम्रदराज खिलाड़ी भी यही है जिन्होंने इतने रन बनाए।
२४ मार्च २०१० को, यूनुस खान को टीम के साथी खिलाड़ी मोहम्मद युसुफ की एक जांच रिपोर्ट के बाद पाकिस्तान क्रिकेट बोर्ड द्वारा खेलने से निलंबित कर दिया गया था, जिसमें कहा गया था कि वो टीम में समस्याएं पैदा करने में शामिल है। लेकिन प्रतिबंध तीन महीने बाद हटा लिया गया था। ऑस्ट्रेलिया के खिलाफ २२ अक्टूबर २०१४ से शुरू हुए टेस्ट मैच में, यूनिस ने एक ही मैच में अपना २५वां और २६वां शतक बनाया, ऐसा करने वाले वे छठे पाकिस्तानी बल्लेबाज बने। २५ जून २०१५ को, यूनिस खान १०० टेस्ट मैच खेलने वाले पांचवें पाकिस्तानी क्रिकेटर बने और १३ अक्टूबर २०१५ को, वह जावेद मियाँदाद के ८,८३२ रनों के रिकॉर्ड को तोड़ते हुए पाकिस्तान के सबसे अधिक रन बनाने वाले खिलाड़ी बन गए।
नवंबर २०१५ में उन्होंने एक दिवसीय अंतरराष्ट्रीय (वनडे) क्रिकेट से संन्यास लेने का फैसला लिया। जबकि उन्होंने मई २०१७ में वेस्टइंडीज के खिलाफ श्रृंखला के समापन पर सभी प्रारूप के अंतर्राष्ट्रीय क्रिकेट से संन्यास लिया था।
जङ्गबहादुर राणा

उदय

इन्हें अपने मामा माथवरसिंह थापा के मंत्रित्वकाल में सेनाध्यक्ष तथा प्रधानमंत्री का पद सौंपा गया किंतु शीघ्र ही उन्होंने रानी राज्य लक्ष्मी के आदेश में मामा माथवरसिंहकी छलपूर्वक हत्या कर दी और चौतारिया फत्तेजंग शाह ने नया मंत्रिमंडल बनाया । इस नए मंत्रिमंडल में इन्हें सैन्य विभाग सौंपा गया। दूसरे वर्ष 1846 ई. में शासन में एक संघर्ष छिड़ा। फलस्वरूप फतेहजंग और उनके साथ के 32 अन्य प्रधान व्यक्तियों की कुटिलतापूर्वक हत्या कर दी गई। महारानी द्वारा राणा की नियुक्ति सीधे प्रधान मंत्री पद पर की गई। शीघ्र ही महारानी का विचार परिवर्तित हुआ और उनकी हत्या के षड्यंत्र भी रचे गए। परंतु रानी की योजना असफल रही। फलत: राजा और रानी दोनों को ही भारत में शरण लेनी पड़ी। अब राणा के मार्ग से सारी बाधाएँ परे हट चुकी थीं। 
शासन को व्यवस्थित और नियंत्रित करने में इन्हें पूर्ण सफलता मिली। यहाँ तक कि जनवरी, 1850 में वे निश्चिंत होकर इंग्लैंड गए और 6 फ़रवरी 1851 तक वहीं रहे। लौटने पर इन्होंने अपने विरुद्ध रची गई हत्या की कुटिल योजनाओं को पूर्णत: विफल कर दिया।

तिब्बत के साथ संबन्ध

इसके बाद आप दंडसंहिता के सुधार कार्यों में तथा तिब्बत के साथ होनेवाले छिटपुट संघर्षों में उलझे रहे।

भारतीय सिपाही विद्रोह

इसी बीच उन्हें भारतीय सिपाही विद्रोह की सूचना मिली। राणा ने विद्रोहियों से किसी प्रकार की बातचीत का विरोध किया और जुलाई, 1857 को सेना की एक टुकड़ी गोरखपुर भेजी। यही नहीं, दिसंबर में इन्होंने 14,000 गोरखा सिपाहियों की एक सेना लखनऊ की ओर भी भेजी थी जिसने 11 मार्च 1858 को लखनऊ की घेरेबंदी में सहयोग दिया। जंगबहादुर राणा को इस कार्य के लिए जी.बी.सी. (ग्रेट कमांडर ऑव ब्रिटेन) के पद से सम्मानित किया गया। नेपाल को उसका एक भूखंड लौटा दिया गया और अन्य अनेक सीमाविवादों का अंत कर दिया गया।

सम्मान

सम्मानकी तरबार ( नेपोलियन तृतीय 1851)

इन्डिया जनरल सर्विस मेडल - 1854

नाइट ग्रान्ड क्रस अफ द  अडर अफ द बाथ Knight Grand Cross of the Order of the Bath (GCB)-1858

इन्डियन म्युनिटी मेडल 1858

नाइट ग्रान्ड कमान्डर अफ द अडर अफ स्टार अफ इन्डिया Knight Grand Commander of the Order of the Star of India (GCSI)-1873

प्रिन्स ओफ वेल्स मेडल  Prince of Wales's Medal-1876

मृत्यु

1875 में राणा ने इंग्लैंड के लिए प्रस्थान किया किंतु बंबई में घोड़े से गिर जाने पर घर लौट आए। 61 वर्ष की अवस्था में 25 फ़रवरी को इनका देहांत हो गया। इनकी तीन विधवाएँ भी इनके सथ ही चिता को समर्पित हो गई।
सेना मेडल

स्थापना

17 जून 1960, को भारत के राष्ट्रपति द्वारा स्थापित किया गया।

आगे

एक गोलाकार रजत पदक, जिसमें एक संगीन ऊपर की ओर इंगित है।

पीछे

खड़ा हुआ एक सिपाही, ऊपर हिन्दी में "सेना मेडल" लिखा हुआ।
डेनिस रिची

जीवनी

जन्म 09 सितम्बर 1941 न्युयार्क मे, पिता अ. रिची बॅल लैब्स में उन्हें आधुनिक डिजिटल युग का सूत्रधार माना जाता है। रिची ने दी सी प्रोग्रामिण्ग लेंवेज नामक पुस्तक भी लिखी। डैनिस रिची ने कॅन थॉम्पसन के साथ यूनिक्स ऑपरेटिंग सिस्टम के विकास में महत्वपूर्ण भूमिका निभाई। डैनिस रिची ने सी प्रोग्रामिंग भाषा का भी निर्माण यूनिक्स बनाने के लिये ही किया था।
रिची बॅल लैब्स में विभिन्न शोध परियोजनाओं पर काम करते रहे तथा २००७ में सेवानिवृत्ति हुए।
1983 में रिची तथा केन थॉम्पसन को यूनिक्स ऑपरेटिंग सिस्टम के विकास में योगदान हेतु संयुक्त रूप से ट्यूरिंग अवार्ड मिला। डैनिस रिची के ट्यूरिंग अवार्ड समारोह में दिये गये विचार को "साफ्टवेअर अनुसन्धान मे परावर्तन" के रूप में देखा गया।
कई वर्षों से अस्वस्थ थे, वे ७० वर्ष की आयु में १२ अक्टूबर २०११ को न्यूजर्सी स्थित अपने घर में मृत पाये गये।
एडीलेड पार्क

यह क्वींसलैंड, ऑस्ट्रेलिया में स्थित एक प्रमुख खेल का मैदान हैं।
फर्लांग

फर्लांग (furlong) दूरी मापने की ईकाई है। यह संयुक्त राज्य अमेरिका की परम्परागत इम्पीरियल ईकाई है। एक फर्लांग, एक मील का आठवाँ भाग होता है।
पत्रकारिता का इतिहास

इतिहास

लगता है कि विश्व में पत्रकारिता का आरंभ सन 131 ईस्वी पूर्व रोम में हुआ था। उस साल पहला दैनिक समाचार-पत्र निकलने लगा। उस का नाम था – "Acta Diurna" (दिन की घटनाएं)। वास्तव में यह पत्थर की या धातु की पट्टी होता था जिस पर समाचार अंकित होते थे। ये पट्टियां रोम के मुख्य स्थानों पर रखी जाती थीं और इन में वरिष्ठ अधिकारियों की नियुक्ति, नागरिकों की सभाओं के निर्णयों और ग्लेडिएटरों की लड़ाइयों के परिणामों के बारे में सूचनाएं मिलती थीं। 
मध्यकाल में यूरोप के व्यापारिक केंद्रों में ‘सूचना-पत्र ‘ निकलने लगे। उन में कारोबार, क्रय-विक्रय और मुद्रा के मूल्य में उतार-चढ़ाव के समाचार लिखे जाते थे। लेकिन ये सारे ‘सूचना-पत्र ‘ हाथ से ही लिखे जाते थे। 
15वीं शताब्दी के मध्य में योहन गूटनबर्ग ने छापने की मशीन का आविष्कार किया। असल में उन्होंने धातु के अक्षरों का आविष्कार किया। इस के फलस्वरूप किताबों का ही नहीं, अख़बारों का भी प्रकाशन संभव हो गया। 
16वीं शताब्दी के अंत में, यूरोप के शहर स्त्रास्बुर्ग में, योहन कारोलूस नाम का कारोबारी धनवान ग्राहकों के लिये सूचना-पत्र लिखवा कर प्रकाशित करता था। लेकिन हाथ से बहुत सी प्रतियों की नकल करने का काम महंगा भी था और धीमा भी। तब वह छापे की मशीन ख़रीद कर 1605 में समाचार-पत्र छापने लगा। समाचार-पत्र का नाम था ‘रिलेशन’। यह विश्व का प्रथम मुद्रित समाचार-पत्र माना जाता है।
रामायण नृत्यनाटिका

रामायण नृत्यनाटिका (इण्डोनेशिया भाषा : Sendratari Ramayana) , इण्डोनेशिया में रामायण के कथानक का नृत्य नाटक के रूप में प्रस्तुति है। यह अत्यन्त शैलीपूर्ण नृत्य रूप है। इसमें संगीत, नृत्य, नाटक का सम्मिश्रण होता है और प्रायः कथोपकथन नहीं होते।
हाइड्रोजन ब्रोमाइड

हाइड्रोजन ब्रोमाइड एक अकार्बनिक यौगिक है।
पोकेमोन गोल्ड एंड सिल्वर

पोकेमोन गोल्ड आैर सिल्वर वर्शन पोकेमोन शृंखला का भूमिका निभाने वाला विडियो गेम है, जिसको विकसित गेम फ्रेक ने किया आैर निंटेनडो ने इसे गेम बॉय कलर के लिए प्रकाशित किया।

खेल का परिचय

100 से ज्यादा नई पोकेमोन की प्रजातियां दिखाई है आैर केंद्रीय चरित्र की प्रगति का पालन खेलकर्ता द्वारा किया जाता है। दोनो गेम्स में पोकेमोन को पकड़कर, दूसरे ट्रेनर सें पोकेमोन लड़ाई करनी होती है। ताकी खेलकर्ता गेम में पोकेमोन मास्टर बन सकें आैर गेम में पोकेडेक्स भर सकें।
जेम्स तिस्सो

परिचय

जेम्स तिस्सो का जन्म नाते (Nantes) में हुआ। पेरिस के एकोल द ब्युक आर्टस में इंग्रीस और लामोथे के नेतृत्व में शिक्षा प्राप्त की। फ्रांस और जर्मनी की लड़ाई में उसने भाग लिया तथा स्वयं पर शंका किये जाने के कारण पेरिस छोड़कर लंदन चला गया। वहाँ सर सिमौर हादे के पास उसने खुदाई की कला का अभ्यास किया। उसने पाखंडियों की घटनाओं पर व्यंगचित्र बनाए। व्यक्तिचित्र तथा सामान्य विषयों पर भी वह चित्राकंन करता रहा। उसने लगभग ७०० जलरंग के चित्र, जिसमें ईसा का जीवन और बाइबिल की कथाएँ भी हैं चित्रित किए हैं। पेरिस छोड़ने के बाद लंदन से वह पैलेस्टाइन भी गया था। सन् १८९५ में ईसा के जीवन संबंधी उसके ३५० रेखांकनों की प्रदर्शनी पेरिस में और सन् १८९६ में लंदन में आयोजित की गई थी। उसका 'पिकनिक' चित्र टेट गेलरी में है।
औरंगज़ेब (फ़िल्म)

पटकथा

आर्य फ़ोगट (पृथ्वीराज सुकुमारन) एक पुलिस अफ़सर है। उसे बचपन से उसके चाचा डीसीपी रविकांत फ़ोगट (ऋषि कपूर) ने पाला है। उसके पिता विजयकांत फोगट (अनुपम खेर) भी एक पुलिस अफ़सर थे, लेकिन वो एक अपराधी यशवर्धन सिंह (जैकी श्रॉफ) को गिरफ़्तार करना चाहते थे। सबूतों के अभाव में वो ऐसा नहीं कर पाते। यशवर्धन की पत्नी वीरा (तन्वी आज़मी) उससे तंग आकर पुलिस की मुख़बिर बन जाती है और एक दिन अपने जुड़वां बच्चों में से एक को लेकर घर से भाग जाती है।

टिकट खिड़की

प्रथम दिन फ़िल्म ने5 करोड़ (US$0.73 मिलियन) अर्जित किये।
भूसमकालिक कक्षा

भूसमकालिक कक्षा (अंग्रेज़ी: geosynchronous orbit या GSO) धरती के चारों ओर स्थित वह दीर्घवृत्ताकार कक्षा है जिसमें घूमने वाले पिण्ड (जैसे, कृत्रिम उपग्रह) का आवर्तकाल १ दिन (धरती के घूर्णन काल के बराबर = २३ घण्टा, ५६ मिनट, ४ सेकेण्ड) होता है। इस कक्षा का आवर्तकाल, धरती के घूर्णनकाल के ठीक बराबर रखने का परिणाम रह होता है कि धरती के सतह पर स्थित किसी प्रेक्षक या व्यक्ति को किसी दिन के किसी समय पर वह वस्तु आकाश में उसी स्थान पर दिखेगी जहाँ पिछले दिन उसी समय दिखी थी। यदि पूरे किसी दिन की बात करें (लगभग २४ घण्टे) तो आकाश में वस्तु अंग्रेजी के 8 जैसी आकृति बनाती है। संचार उपग्रहों को सामान्यता: इसी या करीब की कक्षा में रखा जाता है ताकि धरती पर मौजूद ऐंटीना का स्थान और दिशाकोण बार-बार बदलना ना पडे और वो आकाश की तरफ़ एक ही कोण पर स्थित हो। इस तरह से एंटीना की दिशा कक्षा में उपग्रह की स्थिति से एक बार मिला देने पर वह हमेशा उसके सम्पर्क में रहता है, क्योंकि धरती के साथ घूम रहे एंटीना को हर समय उपग्रह उसी स्थान पर मिलता है जहाँ वह एक दिन पहले था। इसका एक अच्छा और आसान उदाहरण है घरों की छतों पर लगा केबल टीवी के लिये डीटीएच एंटीना जो हमेशा एक ही दिशा में स्थित रहता है।
महामस्तकाभिषेक

इन्हें भी देखें

जैन धर्म बाहुबली
सेवासदन

कथावस्तु

सेवासदन में नारी जीवन की समस्याओं के साथ-साथ समाज के धर्माचार्यों, मठाधीशों, धनपतियों, सुधारकों के आडंबर, दंभ, ढोंग, पाखंड, चरित्रहीनता, दहेज-प्रथा, बेमेल विवाह, पुलिस की घूसखोरी, वेश्यागमन, मनुष्य के दोहरे चरित्र, साम्प्रदायिक द्वेष आदि  सामाजिक विकृतियों का  विवरण मिलता है।   उपन्यास की कथानायिका सुमन अतिरिक्त सुखभोग की अपेक्षा में अपना सर्वस्व गवाँ लेने के बाद सामाजिक गुणसूत्रों की समझ प्राप्त करती है, जिसके बाद वह दुनिया के प्रति उदार हो जाती है। उसका पति साधु बनकर अपने विगत दुष्कर्मों का प्रायश्चित करने लगता है। इस उपन्यास पर जॉर्ज इलियट के उपन्यास एडम बीड एवं एलेक्ज़ेंडर कुप्रिन के उपन्यास यामा द पिट का प्रभाव माना जाता है।
ओबेरॉय ट्रिडेंट

ओबेरॉय और ट्रिडेंट पांच सितारा विलासिता प्रदान करने वाले होटल ब्राण्डों में से काफी नामी गिरामी ब्रांड हैं। ये ब्रांड कभी कभी ओबेरॉय होटल्स एवं रिसॉर्ट्स के अधिकार क्षेत्र में आते हैं। इनके मिले जुले सहभागी रूप को, जबकि ये किसी काम्प्लेक्स में एक साथ ही स्थित होते हैं, ओबेरॉय ट्रिडेंट कहा जाता है। यह भारत के कई शहरों तथा विश्व के कई स्थानों में ओबेरॉय होटल्स एवं रिसॉर्ट्स की क्षत्र छाया में अपनी बहुमूल्य सेवाएँ प्रदान करते हैं।

इतिहास

इन होटलों को पहले ओबेरॉय टावर्स या ओबेरॉय शेरटन के नाम से जाना जाता था पर बाद में हिल्टन होटल्स कारपोरेशन तथा ओबेरॉय होटल्स एवं रिसॉर्ट्स के बीच चलीं व्यापारिक नीतियों के चलते इन्हें हिल्टन टावर्स नाम दे दिया गया। यह नाम २००४ से अनवरत २००८ तक चलता रहा। बाद में कुछ फेर बदल हुआ तथा अप्रैल २००८ में इसका नाम हिल्टन टावर्स से बदल के फिर से ट्रिडेंट टावर्स कर दिया गया।

स्वामित्व

ओबेरॉय परिवार अपनी पैत्रक परंपरा से इस का स्वामित्व करते आ रहे हैं। ३२.११ % बढ़त के साथ पी आर एस महोदय ई आई एच लिमिटेड के मुख्य शेयर धारक हैं।

सेवाएँ

इन होटलों की सबसे खास बात बहुत ही अच्छे प्रकार से प्रशिक्षित एवं उत्साही स्टाफ का होंना है जो कि असाधारण रूप से ध्यानपूर्वक सेवाएँ प्रदान करते हैं। इस समूह के विलासिता होटल श्रेणियों नें अपनी खास सेवाओं के चलते विश्व के विलासी होटलों की सूची में अपने लिए विशिष्ट स्थान बना लिया है।

२००८ के आतंकी हमले

२६ नवम्बर २००८ को एक साजिश के तहत हुए आतंकी हमलों में इन होटलों पर भी हमला हुआ जिसका व्यापक असर रहा। आतंकियों नें बड़ी ही निर्दयता से कुल ३२ स्टाफ एवं अतिथियों का क़त्ल कर दिया। इस दौरान होटल ३ दिनों तक आतंकियों की गतिविधियों से ग्रस्त रहा।

होटलों की सूची

ओबेरॉय होटल्स एंड रिसॉर्ट्स तथा ट्रिडेंट होटल्स के अंतर्गत निम्न लिखित स्थानों पर निम्नलिखित नामों से होटल सेवाएँ प्रदान की जाती हैं -
मरी प्रान्त

मरी प्रान्त (तुर्कमेनी: Mary welaýaty, Мары велаяты; अंग्रेज़ी: Mary Province; फ़ारसी: مرو, मर्व) तुर्कमेनिस्तान की एक विलायत (यानि प्रान्त) है जो उस देश के दक्षिण-पूर्व में स्थित है। इसकी सरहद अफ़्ग़ानिस्तान से लगती हैं। इस प्रान्त का क्षेत्रफल ८७,१५० किमी२ है और सन् २००५ की जनगणना में इसकी आबादी १४,८०,४०० अनुमानित की गई थी। मरी प्रान्त की राजधानी का नाम भी मरी शहर है, जिसे पहले मर्व (Мерв, Merv) बुलाया जाता था। इस प्रांत की आबादी का घनत्व लगभग १५ व्यक्ति प्रति वर्ग किमी है, लेकिन अधिक विकसित नख़लिस्तान (ओएसिस) इलाक़ों में यह १५०-२०० व्यक्ति प्रति वर्ग किमी तक पहुँच जाता है।

वर्णन

सन् २००० में तुर्कमेनिस्तान के २३% लोग मरी प्रांत में बसते थे। देश का २६% कृषि उत्पादन और २१% औद्योगिक उत्पादन इसी प्रान्त से आता है। मुख्य उद्योगों में प्राकृतिक गैस, विद्युत् पैदावार, वस्त्र और कपड़े, क़ालीन, रसायन और खानपान की वस्तुएँ शामिल हैं। २००१ में देश की ७४% बिजली इसी एक प्रान्त में बनाई जाती थी। यहाँ कृषि काराकुम नहर और अफ़्ग़ानिस्तान से उत्तर आने वाली मुरग़ाब नदी के पानी पर निर्भर है। प्रांत का उत्तरी हिस्सा रेगिस्तानी है लेकिन दक्षिणी भाग में घास और रेत का मिला-जुला इलाक़ा है। पुराना मर्व एक प्राचीन शहर है और रेशम मार्ग पर स्थित प्राचीन शहरों में यह सबसे अच्छी हालत में है। प्रांत की राजधानी मरी शहर काराकुम नहर और मुरग़ाब नदी के मिलन क्षेत्र पर स्थित है।
जिब्राल्टर क्रूज़ टर्मिनल

इतिहास व डिजाइन

वर्ष 1995 में जिब्राल्टर की सरकार ने ब्रिटिश प्रवासी शासित प्रदेश जिब्राल्टर में एक नए क्रूज़ टर्मिनल के डिजाइन और निर्माण के लिए बोलियों लगाने का प्रस्ताव सार्वजनिक करा। ग्यारह विभिन्न कम्पनियों ने इस परियोजनाओं के लिए अपनी बोलियाँ प्रस्तुत करी। जिब्राल्टेरियन वास्तुकार डेनिस मॉस्क्वेरा को टर्मिनल का डिजाइन तैयार करने के लिए चुना गया तथा प्रोफ़ील्ड कोंट्रेक्टस कम्पनी को इसका निर्माण करने के लिए। वास्तुकार और बिल्डरों ने £600,000 के सीमित बजट में काम किया। क्रूज़ टर्मिनल मूल रूप से जिब्राल्टर हार्बर पर नोर्थ मोल के वेस्टर्न आर्म के उत्तरी सिरे पर स्थित एक गोदाम था। जबकि गोदाम वर्षों से प्रयोग में नहीं लाया गया था परन्तु इसकी दीवारों को संरचनात्मक तौर पर मजबूत माना गया। इमारत के अंदरुनी भाग को पूरी तरह से तोड़ कर इसमें एक नई मंजिल जोड़ी गई तथा इमारत पर विद्युत-रोधित छत लगाई गई। दीवारों पर सफ़ेद छोटे-छोटे पत्थरों के टुकड़े लगाए गए। इस पूरी संरचना का उद्देश्य इमारत को हलकापन और एक नवशास्त्रीय उपस्थिति मुहैया कराना था। इमारत में नीले और पीले रंगों के भूमध्यसागरीय चमकीले मिश्रण का प्रयोग करा गया। टर्मिनल को पौधों, कलात्म वस्तुओं जैसे समुद्री आकृतियों और विभिन्न प्रकार की रोशिनियों द्वारा ओर अधिक सजाया गया।

सुविधाएँ व सुरक्षा

क्रूज़ टर्मिनल में सार्वजनिक और प्रतिबंधित क्षेत्रों को सुरक्षा अवरोधन द्वारा अलग किया हुआ है। टर्मिनल के सार्वजनिक अनुभाग में टेलीफ़ोन और फ़ैक्स की सुविधाओं के साथ कार उधार लेने के लिए, टैक्सी के लिए व पर्यटक जानकारी के लिए विभिन्न काउंटर बने हुए हैं। टर्मिनल के इस भाग में समान्य बैठने की जगह, एक कला और शिल्प की दुकान और एक कैफेटेरिया/बार भी हैं। प्रतिबंधित क्षेत्र की बैठक में एक फव्वारा लगा हुआ है तथा यहाँ की दीवारें जिब्राल्टर के कलाकारों द्वारा अपने उत्कृष्ट कार्य द्वारा सजाई हुई हैं। टर्मिनल के प्रतिबंधित अनुभाग में प्रवेश करने के लिए हवाईअड्डे जैसी सुरक्षा पार करनी पड़ती है। यहाँ एक्स-रे मशीने और मेटल डिटेक्टर लगे हुए हैं तथा जिब्राल्टर कस्टम्स व अन्य अधिकारी सुरक्षा का ध्यान रखते हैं। यहाँ पर सुरक्षा के इंतजामात स्कॉटलैंड यार्ड के कर्मियों द्वारा दिए गए सुझावों के अनुसार किए गए हैं। सुरक्षा केवल टर्मिनल तक ही सिमित नहीं है अपितु जिब्राल्टर हार्बर पर भी प्रवेश सिमित है। बंदरगाह के जमीनी भाग के साथ-साथ इसके पानी के हिस्से की सुरक्षा जिब्राल्टर पोर्ट अथोरिटी, रॉयल जिब्राल्टर पुलिस और मिनिस्ट्री ऑफ़ डिफेंस (जिब्राल्टर पुलिस एण्ड रॉयल नेवी) के वहानों द्वारा की जाती है।
आत्राइ उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

आत्राइ उपजिला बांग्लादेश के पूर्वी भाग में, राजशाही विभाग के नओगाँ जिले में स्थित है।
सुहास भालेकर

सुहास भालेकर हिन्दी फिल्मों के एक अभिनेता हैं।
कतला

कतला या भाकुर (Gibelion catla) मछली की एक जाति है। यह भारत, नेपाल, म्यांमार, बांग्लादेश एवं पाकिस्तान की नदियों एवं स्वच्छ जलस्रोतों में पायी जाती है।
रीजनल इन्स्टीट्यूट आफ़ साइंस एण्ड टेक्नोलाजी

क्षेत्रीय विज्ञान और प्रौद्योगिकी संस्थान (RIST) पूर्वोत्तर भारत के मेघालय राज्य की राजधानी में स्थापित किया गया शैक्षणिक संस्थाण है। इसकी स्थापना २००९ में ईआरडी फाउंडेशन  द्वारा की गयी थी।लेज में उत्तर पूर्वी क्षेत्र का भारतहै । कॉलेज और कोर्स कर रहे हैं के द्वारा मान्यता प्राप्त अखिल भारतीय तकनीकी शिक्षा परिषद (एआईसीटीई) और संबद्ध करने के लिए नॉर्थ ईस्टर्न हिल यूनिवर्सिटी, शिलांग, मेघालय. क्षेत्रीय विज्ञान और प्रौद्योगिकी संस्थान की स्थापना की गई थी जरूरतों को पूरा करने के लिए तकनीकी जनशक्ति में उत्तर पूर्वी क्षेत्र के देश.
स्टीवन फिन

स्टीवन थॉमस फिन (अंग्रेज़ी: Steven Thomas Finn (जन्म ०४ अप्रैल १९८९) एक अंतर्राष्ट्रीय स्तर के क्रिकेट खिलाड़ी है जो इंग्लैंड की राष्ट्रीय क्रिकेट टीम के लिए खेलते हैं।
फिन एक दाएँ हाथ के तेज गेंदबाज है तथा बल्लेबाजी में भी अच्छा खेलते हैं। इन्होंने प्रथम श्रेणी क्रिकेट में अपना कैरियर १६ साल की उम्र में ही कर दिया था।
रॉस द्वीप, अंटार्कटिका

भूगोल

मैक्मरडो खाड़ी का अधिकांश भाग बर्फ़ग्रस्त रहता है और मैक्मरडो हिमचट्टान इतनी चौड़ी है कि देखने से अक्सर रॉस द्वीप टापू न होकर अंटार्कटिका की मुख्यभूमि से जुड़ा हुआ धरती का अंश ही लगता है। इस द्वीप का क्षेत्रफल २,४६० वर्ग कि॰मी॰ (९५० वर्ग मील) है जिसमें से बहुत थोड़ा ही बर्फ़ से मुक्त है। ३,७९४ मीटर (१२,४४८ फ़ुट) ऊँचा एरेबस ज्वालामुखी (Mount Erebus) इसी द्वीप पर स्थित है और यह हमारे ग्रह का दक्षिणतम सक्रिय ज्वालामुखी है। ३,२३० मीटर (१०,५९७ फ़ुट) ऊँचा टेरर ज्वालामुखी (Mount Terror), जो मूर्छित है, भी यहीं खड़ा हुआ है। इनके अलावा बर्ड पर्वत (Mount Bird) और ऐबट पर्वत (Abbot Peak) इस द्वीप पर हैं और बर्ड पर्वत पर हिमानियाँ (ग्लेशियर) चलती हैं। अपने छोटे आकार के बावजूद, रॉस द्वीप की औसत ऊँचाई विश्व के अन्य किसी भी द्वीप से अधिक है।
महंत मोहरनाथ

महंत मोहरनाथ नाथ पंथ संवत् 1922 से संवत् 1935 में तीसरे महंत बने थे। अस्थल बोहर स्थान पर बाबा मस्तनाथ ने घोर तपस्या की और इसका जीर्णोद्धार करके ‘अस्थल बोहर मठ’ की स्थापना की।
गदाधर भट्टाचार्य

गदाधर भट्टाचार्य (1650) नव्य न्याय के यशस्वी नैयायिक थे।
वे नवद्वीप के निवासी थे। इन्होंने रघुनाथ की "दीधिति" पर अत्यन्त विसतृत और परिष्कृत टीका की रचना की है जो "गादाधरी" नाम से विख्यात है। व्युत्पत्तिवाद, शक्तिवाद आदि उनके अनेक मौलिक ग्रंथ हैं, जिनसे इनके मौलिक चिंतन की विदग्धता विदित होती है। ये 17 वें शतक में विद्यमान माने जाते हैं।
बाढ़

भारत विश्व का दूसरा बाढ़ प्रभावित देश है।
बाढ़ एक ऐसी स्थिति है जिसमें कोई निश्चित भूक्षेत्र अस्थायी रूप से जलमग्न हो
जाता है और जन-जीवन प्रभावित हो जाता है।
बाँध टूटना, जलतरंगों की गति बढ़ना, मानसून की अधिकता आदि।
भौतिक हानि (इमारतों व घरों का जलमग्न होना)
जन स्वास्थ्य को नुकसान (बाढ़ में बीमारी फैलने का खतरा)
फसलों और खाद्यान्न पूर्ति पर प्रभाव
बचाव के कुछ उपाय
1. बहुउद्देशीय भूस्खलन शिविर
2इंजीनियर द्वारा स्वीकृत ढाँचे (इमारतें)
एशियाई हाथी

अभिलक्षण

एशियाई हाथी अपने अफ़्रीकी रिश्तेदारों से आकार में छोटे होते हैं, इनका सर इनके शरीर का सबसे ऊँचा हिस्सा होता है। इनकी पीठ या तो उभरी होती है या समतल। इनके कान भी अफ़्रीकी हाथी की तुलना में छोटे होते हैं। इनके २० जोड़ी पसलियाँ तथा पूँछ में ३४ हड्डियाँ होती हैं। इनके पैरों में नाख़ून अधिक होते हैं - पाँच अगले पैरों में तथा चार पिछले पैरों में।

आकार

बड़े नर हाथी ५,४०० कि. तक वज़नी और कन्धों तक ३.२ मी. ऊँचे हो सकते हैं। मादा हाथी ४,१६० कि. तक वज़नी और कन्धों तक २.५४ मी. तक ऊँचे हो सकती हैं। इनकी अस्थियों का वज़न शरीर के कुल वज़न का तक़रीबन १५ प्रतिशत होता है।
फिनलैंड ओलंपिक विवरण

सर्दियों के खेल से पदक

██  उस खेल में अग्रणी
*इस तालिका में 1920 के ग्रीष्मकालीन ओलंपिक में चित्रा स्केटिंग में जीतने वाले स्वर्ण पदक शामिल हैं।
तूफान मालकस

तूफान मालकस एक तूफान है, जो तूफान मेरान्ती के जाने के कुछ ही समय बाद बना।

चीन

तूफान मेरान्ती के जाने के बाद चीन ने इस सप्ताह के दूसरे तूफान मालकस के लिए पहले से तैयारी कर चेतावनी जारी कर दिया। चीन के राष्ट्रीय मौसम विज्ञान केन्द्र के अनुसार यह इस सत्र का सोलहवाँ तूफान है। यह ताइवान के पूर्व के ओर 135 किलोमीटर दूर है। अभी इसकी तेजी 50 मीटर प्रति सेकंड है, जो उत्तर-पश्चिम की ओर मुड़ रहा है।
मनीष सिसोदिया

करियर

मनीष सिसोदिया एक सामाजिक कार्यकर्ता रहे हैं। सामाजिक कार्य करने से पहले वह एक निजी समाचार कम्पनी जी न्यूज में कार्यरत थे।
वह कबीर और परिवर्तन नामक सामाजिक संस्था का संचालन करते हैं। वे सक्रिय आरटीआई (सूचना का अधिकार अधिनियम) कार्यकर्ता भी हैं। वे 'कबीर' नामक गैर-सरकारी संस्था चलाते हैं तथा अरविन्द केजरीवाल के साथ 'सार्वजनिक हित अनुसंधान फाउण्डेशन' (Public Cause Research Foundation) नामक गैर सरकारी संगठन के सह-संस्थापक भी हैं। वे 'अपना पन्ना' नामक हिन्दी मासिक पत्र के सम्पादक हैं। वे अन्ना हजारे की भ्रष्टाचार विरोधी आन्दोलन के प्रमुख सदस्य रहे। किंतु बाद में जब अरविंद केजरीवाल ने आंदोलन छोड़ राजनीति में आने का निश्चय किया तो मनीष ने उनका साथ दिया।

राजनीति में पदार्पण

मनीष सिसोदिया २६ नवम्बर २०१२ को स्थापित आम आदमी पार्टी की राष्ट्रीय कार्यकारिणी के सदस्य हैं। उन्हें पार्टी ने २०१३ के दिल्ली विधान सभा चुनाव के लिए पटपड़गंज विधान सभा क्षेत्र का उम्मीदवार बनाया। इस चुनाव में वे विजयी रहे।

शिक्षा के क्षेत्र में कार्य

मनीष सिसोदिया ने दिल्ली के शिक्षा मंत्री के रूप में दिल्ली के सरकारी विद्यालयों की शिक्षा व्यवस्था में अभुतपूर्व सुधार किया है।
प्रशान्त तामांग

बाल्यकाल

प्रशान्त तामांग का जन्म हावड़ा, कोलकाता में रुपा तामांग और स्वर्गीय मदन तामांग के पुत्र के रूप में हुआ था। उन्होंने अपने बाल्यकाल वहीं पर बिताया और वहीं के साउथ प्वाइंट विद्यालय में अध्ययन किया। कोलकाता प्रहरी के एक दुर्घटना में उनके पिता की वीरगति के बाद उन्होंने कोलकाता प्रहरी बल में नोकरी की। कोलकाता प्रहरी में वह प्रहरी आर्केस्ट्रा में गाते थे। उनके परिवार में उनकी दादी, माता और बहन हैं।
चीकू

गुण

चीकू शीतल, पित्तनाशक, पौष्टिक, मीठे और रूचिकारक हैं। इसमें शर्करा का अंश ज़्यादा होता है। यह पचने में भारी होता है। भोजन के बाद यदि चीकू का सेवन किया जाए तो यह निश्चित रूप से लाभ प्रदान करता है।

उत्पात व खपत

चीकू का उत्पादन बहुत अच्छी मात्रा में किया जा सकता है
यदि अच्छी फसल का उत्पादन करना है तो उसकी देखभाल अच्छे से करनी होती है।